TATA PANGIBADAH MINGGU 25 SÈPTÈMBÈR 2022 TABUH 09.00 WIIK NGIBADAH ING SIKEP PREDULI LAN ANDUM KATRESNAN PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Ngibadah punika tegesipun ngabdèkaken dhiri utawi misungsungken diri kanggé nindakaken paladosan minangka raos sokur awit kawilujengan saking Gusti. Rasul Paulus paring piwulang: "Pangibadah kuwi pancèn marakaké wong dadi sugih, yakuwi samasa wong mau marem karo apa sing diduwèni." (I Timotius 6:6). Rasul Paulus nélakaken "raos cekap" punika badhé njalari tiyang saged nggatosaken kabetahaning asanès katimbang namung nengenaken kabetahanipun piyambak. Pasemon bab tiyang sugih lan Lazarus nélakaken bilih mboten lepat menawi tiyang punika nggadahi pepénginan lan mbudidaya supados dados sugih. Ananging tiyang sugih saged dhumawah ing dosa awit mboten saged ndadosaken kasugihanipun minangka sarana ngibadah lan nulungi sesami. Pangibadah kinanthènan raos cekap tegesipun pangibadah ingkang katindakaken kanthi sikap perduli lan purun andum berkah dhateng sesami. Pasamuwan ngidungaken KPJ 17. MUGI RAWUHA, DHUH GUSTI! Mugi rawuha, dhuh Gusti! Mugi rawuha, dhuh Gusti! Mugi rawuha, dhuh Gusti! Mugi rawuh, dhuh Gusti! (Pasrah tinampi Kitab Suci, laré-laré Sekolah Minggu tumuju sangajenging sanctuary) Kula sung sembah, dhuh AlÌah! Kula sung sembah, dhuh Allah! Kula sung sembah, dhuh Allah! Kula sami sung sembah. VOTUM PF : Pangibadah Minggu mungkasi Wulan Katekèse Liturgi punika lumampah ing salebeting pengaken kita : U : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM (kapujekaken miturut KPJ 460. TENTREM RAHARJA) PF U PF U : Tentrem raharja sing Gusti kita. : TUMRAH MRING KITA : Tentrem raharja sing Gusti kita : TUMRAH MRING KITA Komisi Liturgika GKJ Kabluk Semarang -- 1
PAMBUKA, PANGAKEN DOSA, LAN SIH RAHMAT PL : Pangibadah pungkasaning Wulan Katekèse ing dinten punika katindakaken kanthi jejer NGIBADAH ING SIKEP PREDULI LAN ANDUM KATRESNAN. Waosan sepisan kapethik saking Yérémia 32:1-3a, 6-15, ingkang dipuntanggapi kanthi waosan Mazmur 91:1-6, 14-16. Waosan kaping kalih kapethik saking I Timotius 6:6-19. Déné waosan Injil kapethik saking Lukas 16:19-31. (PF mandhap mimbar, mberkahi laré-laré sekolah minggu) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga-muga kowé padha ngoyoda lan tetalesa sajroning katresnan." (Laré-laré sekolah minggu tumuju ruang Ibadah Anak, déné PF tumuju mimbar) Pasamuwan ngidungaken KPJ 94. SUMANGGA MAREKA Sumangga mareka ngarsané Gusti kita, anggunggung asmanya. Wit sihé kang sanyata maringken Kang Putra, yéku marginira birat dosa kita, wah gesang sembada. Yéhuwah Makwasa maringi kabingahan, lan tentrem raharja dugèng jaman klanggengan. samnya tansah panggah mituhu mring Allah, minangka panuwun, wit gung berkahipun. Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Sepisan L1 : Waosan sepisan kapethik saking YÉRÉMIA 32:1-3a, 6-15 Nalika Zedekia enggoné jumeneng ratu ing Yéhuda nyandhak taun kasepuluh utawa taun kaping wolulasé Nebukadnésar jumeneng ratu ing Babil, Pangéran ngandika marang aku. Nalika semono wadyabala Babil lagi nempuh kutha Yérusalèm lan aku lagi ditahan ana ing platarané kedhaton. Aku dikunjara ana ing kono déning Sang Prabu Zedekia. Pangéran ngandika marang aku, yèn Hanameèl, anaké Salum, pamanku, bakal teka nemoni aku. Aku dikon nuku palemahané sing ana ing Anatot, ing wilayah Bènyamin, merga aku seduluré sing cedhak dhéwé, mulané wenang nuku lemah kuwi saka wong mau, cocog karo pangandikané Pangéran. Hananya teka temenan marani aku ana ing platarané kedhaton lan akon aku nuku palemahané. Lemahé Hanameèl nuli daktuku lan dhuwité sing arep dakenggo mbayar Hanameèl daktimbang. Regané palemahan mau pitulas wang Komisi Liturgika GKJ Kabluk Semarang -- 2
slaka. Layangé dol-tinuku nuli daktandha-tangani lan dakcap, sarta dhuwité daktimbang nganggo timbangan. Layang dol-tinuku sing wis dicap lan turunané banjur dakjupuk; loro-loroné dakwènèhaké marang Barukh bin Neria bin Mahséya. Enggoné ngulungaké ana ing ngarepé Hanameèl lan para seksi sing padha mèlu nandha-tangani layangé dol-tinuku, sarta ing ngarepé wong-wong sing padha lungguh ana ing plataran kono. Ana ing ngarepé wong kabèh mau aku kandha karo Barukh mengkéné, "Pangéran Kang Mahakwasa, Allahé Israèl, dhawuh marang kowé supaya layang dol-tinuku sing asli lan turunané mau koklebokaké ana ing grabah lemah, supaya kena disimpen nganti suwé. Pangéran Kang Mahakwasa, Allahé Israèl, ngandika yèn mbésuk ing tanah kéné wong bakal bisa tuku omah, palemahan lan kebon anggur menèh." Mekaten pangandikanipun Gusti! U : PUJI SOKUR KONJUK GUSTI! Tanggapan SL : Tanggapan kawaosaken saking MASMUR 91:1-6. 14-16 Wong sing ngungsi marang Kang Mahaluhur U SL : IKU MANGGON ING PANGAYOMANÉ KANG MAHAKWASA. : Wong mau aturé marang Allah mengkéné, "Paduka pangungsèn saha bètèng kawula, U SL U SL U : ALLAH INGKANG KAWULA ANDELAKEN." : Pangéran bakal nguwalaké kowé saka bebaya kang ora kokweruhi asalé, : LAN SAKA LELARA SING MBILAÈNI. : Kowé bakal dikemuli déning Pangéran srana swiwiné, : MULA BAKAL SLAMET ANA ING PANGREKSANÉ. KASETYANÉ PANGÉRAN IKU TAMÈNG LAN BÈTÈNGMU. SL U SL U SL U SL U SL U : Kowé ora susah kuwatir marang bebaya ing wayah bengi, : UTAWA SERANGAN DADAKAN ING WAYAH AWAN. : Ora susah kuwatir marang lelara sing teka ing wayah bengi, : UTAWA MARANG BEBAYA PATI ING WAYAH SORÉ. : Allah ngandika, "Sarèhné rumaket karo Aku, mulané bakal Dakpitulungi, : BAKAL DAKREKSA, AWIT PADHA WERUH ASMA-KU. : Saben ndedonga marang Aku, bakal Daksembadani, : SAJRONING KARUBEDAN AKU CEDHAK KARO WONG MAU. : Malah bakal Dakentasaké sarta Dakluhuraké, Dakparingi umur dawa, : LAN AKU BAKAL NGÉTOKAKÉ KAMIRAHAN-KU MARANG WONG MAU." Waosan Kaping Kalih L3 : Waosan kaping kalih kapethik saking I TIMOTIUS 6:6-19 Pangibadah kuwi pancèn marakaké wong dadi sugih, yakuwi samasa wong mau marem karo apa sing diduwèni. Awit apa ta sing kita gawa menyang ing donya iki? Lan apa sing arep kita gawa yèn kita ninggalké donya iki? Yèn mengkono kanggoné kita rak wis cukup samasa kita wis duwé sandhang lan pangan. Nanging sing sapa Komisi Liturgika GKJ Kabluk Semarang -- 3
kepéngin dadi sugih, bakal kena ing panggodha, lan kepéncut marang prekara- prekara sing tanpa guna lan gawé cilaka, sing nyemplungaké manungsa ana ing juranging karusakan. Awit karem bandha kuwi uwiting sarupaning piala. Sebab saka enggoné mburu dhuwit ana wong sing padha nyimpang saka precayané lan wekasané nyiksa awaké dhéwé awujud kasusahan rupa-rupa. Nanging kowé sing dadi abdiné Gusti Allah, prekara-prekara sing mengkono kuwi kabèh singkirana. Ngudia supaya olèh kayektèn, kamursidan, precaya, katresnan, kesabaran lan alusing budi. Mlayua ngetog karosanmu ana ing pambalapaning iman, lan nggayuha marang urip langgeng. Sebab iya kanggo urip langgeng kuwi enggonmu katimbalan nalika kowé biyèn ngucapaké pangakumu kang becik bab precayamu ana ing ngarepé seksi-seksi akèh. Lan saiki ana ing ngarsané Gusti Allah, kang paring urip marang samubarang kabèh, lan uga ana ing ngarsané Sang Kristus Yésus, sing wis ngaku dhéwé ana ing ngarsané Gubernur Pontius Pilatus, kowé dakweling: Pituturku iki lakonana lan jaganen, supaya tetep murni tanpa cacad, nganti tekan Dinané Gusti Yésus Kristus rawuh. Rawuhé bakal kelakon ing wektu sing katetepaké déning Gusti Allah piyambak. Panjenengané dadi pangwasa tunggal lan kebak karahayon, Ratuné para ratu lan Gustiné para gusti. Mung Panjenengané piyambak kang asipat gesang, kang dumunung ana ing pepadhang kang ora kena dicedhaki déning wong. Ora ana wong sing tau lan bisa ndeleng Panjenengané. Panjenengané iku kasaosana pakurmatan lan pangwasa ing selawasé! Amin! Wong sing padha sugih bandha kadonyan, pituturana supaya aja gumunggung lan aja padha ngendelaké bandha sing ora tetep kaanané mau, nanging padha ngandela marang Gusti Allah, sing kanthi loma maringaké samubarang marang kita, supaya padha kita nikmati. Wong-wong sugih konen nindakaké kabecikan, supaya padha sugiha ing penggawé becik, padha dadia wong sing loma, lan gelem migunakaké barang darbèké bebarengan karo wong liya. Srana mengkono wong-wong kuwi bakal padha nyimpen kasugihan kanggo awaké dhéwé sing dadi dhasar kukuh ing tembé. Srana mengkono wong-wong mau bakal padha bisa nggayuh urip sejati. Mekaten pangandikanipun Gusti! U Waosan Injil PF : PUJI SOKUR KONJUK GUSTI! : Waosan Injil kawaosaken saking Injilipun Gusti Yésus Kristus miturut paseksinipun LUKAS 16:19-31 "Ana wong sugih sing tansah menganggo sarwa éndah, uripé sedina-dina méwah. Lan ana wong ngemis jenengé Lasarus. Lasarus mau awaké sekojur gudhigen, nglésod ana ing régoling omahé wong sugih mau. Karepé supaya diparingi mangan sisané, lorodan saka méjané wong sugih mau. Nanging malah diparani asu-asu sing nuli ndilati boroké Lasarus. Ora wetara suwé Lasarus mati, nuli nyawané digawa déning malaékat menyang swarga, cedhak Rama Abraham. Wong sugih mau uga mati, lan dikubur. Ana ing kono wong sugih mau nandhang sangsara luwih banget. Bareng ndeleng mendhuwur, wong sugih mau weruh Rama Abraham saka Komisi Liturgika GKJ Kabluk Semarang -- 4
kadohan, lan Lasarus ana ing sisihé. Wong sugih mau nuli nguwuh: 'Dhuh, Rama Abraham! Mugi kersa melasi kula. Kersaa ngutus Lasarus nyelupaken drijinipun wonten ing toya lan nètèsaken toya wau wonten ing ilat kula, supados asrep. Kula nandhang sangsara sanget wonten ing latu murub menika!' Nanging Rama Abraham mangsuli: 'Élinga nggèr, nalika urip ana ing donya kowé wis nampani samubarang sing sarwa becik, mangka Lasarus mung nampani sing sarwa ora kepénak. Saiki gentèn Lasarus nèngkéné kepénak, lan kowé nandhang ora kepénak. Kejaba saka kuwi, ing antarané aku lan kowé ana jurang sing ora kena diliwati, supaya wong saka kéné ora bisa mrono, lan wong saka kono ora bisa mréné.' Wong sugih mau nuli matur: 'Menawi mekaten, Rama, kula nyuwun kanthi sanget kersaa Rama ngutus Lasarus dhateng griyanipun bapak kula. Sebab kula taksih gadhah sedhèrèk gangsal. Mugi-mugi sedhèrèk-sedhèrèk kula wau mbénjing mboten sami mlebet ing papan kasangsaran menika.' Nanging Rama Abraham mangsuli: 'Sedulur-sedulurmu kuwi rak wis padha duwé kitab-kitabé Nabi Musa lan para nabi! Yakuwi sing kudu padha diturut!' Éwasemono wong sugih mau isih nyambungi: 'O, Rama, menika mboten cekap. Nanging menawi wonten tiyang pejah ingkang gesang malih lan murugi sedhèrèk-sedhèrèk kula wau, temtu para sedhèrèk kula lajeng sami badhé mratobat.' Nanging Rama Abraham mangsuli menèh: 'Menawa sedulur-sedulurmu ora padha gelem ngrungokaké piwulangé Nabi Musa lan para nabi liyané, mesthi iya ora bakal padha precaya, senajan ana wong mati tangi saka ing pakuburan lan ngandhani wong-wong mau.'" Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! RENUNGAN. "NGIBADAH ING SIKEP PREDULI LAN ANDUM KATRESNAN" WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang sumadya preduli lan andum katresnan minangka wujuding pangibadah ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) Komisi Liturgika GKJ Kabluk Semarang -- 5
P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Matius 6:19-21 makaten: "Aja padha nglumpukaké bandha ana ing donya. Awit bandha donya kuwi bisa rusak déning rayap lan renget, lan kena dicolong maling. Nanging padha nglumpukna bandha ana ing swarga. Awit ing swarga ora ana rayap lan renget sing bisa ngrusak bandha mau, lan maling iya ora bisa mbabah lan nyolong. Awit ing ngendi dunungé bandhamu, iya ana ing kono dunungé atimu." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 159. GESANG KAWULA Gesang kawula, Gusti, lumados mring Paduka. Saben kula makarti, Paduka kang makarya. Bandha lan kasagedan katur minangka kurban, cihnaning pangabekti sinaosken mring Gusti (bokor pisungsung kaaturaken majeng) Gesang ing sawetahnya Paduka kang kagungan. Gusti jumeneng raja ngantos dugèng wekasan DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng Komisi Liturgika GKJ Kabluk Semarang -- 6
P A N G U T U S A N L A N B E R K A H PANGUTUSAN PF U PF U PF U : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. Pasamuwan ngidungaken KPJ 439. ING JAGAD KANG PETENG Ing jagad kang peteng krana dosa kathah tyang kang nggresula Karana panandhang, samya nggresah miwah semplah ing manah. Sumangga, Gusti, ngagem kawula, mrih ngèngetna para kanca sengkut makarya nglawan godha, dadosa berkah tumrap tyang kathah BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 439. ING JAGAD KANG PETENG Angundhangna sih rahmaté Gusti kanthi setya nglampahi; margining luwar saking sangsara, temah samya raharja Sumangga, Gusti, ngagem kawula, mrih ngèngetna para kanca sengkut makarya nglawan godha, dadosa berkah tumrap tyang kathah Ngundhangna Injil Kratoning Swarga, kinanthia pandonga, mrih luwar saking kwasaning dosa, wah gesangnya sembada Sumangga, Gusti, ngagem kawula, mrih ngèngetna para kanca sengkut makarya nglawan godha, dadosa berkah tumrap tyang kathah Komisi Liturgika GKJ Kabluk Semarang -- 7